เป็นร้านที่ไม่เคยรู้จักเลย ขนาดอยู่ใกล้ๆบ้านตัวเอง ร้านตั้งอยู่ที่ถนนพุุทธมณฑลสาย 2 ถ้ามาจากถนนเพชรเกษม เลี้ยวขวาเข้าพุทธมณฑลสาย 2 ตรงมาเรื่อยๆ จะเห็นตึกร้านลูกชิ้นปลาเจียงใหญ่ๆ มีร้านเยอะๆ ร้าน tip's kitchen จะอยู่บริเวณติดๆกัน จอดรถหน้าร้าน หรือใกล้เคียงได้เลย ที่จอดรถกว้างขวาง ร้านเป็นร้านเล็กๆเพิ่งเปิดใหม่ได้ไม่นานมาก น่าจะประมาณ 2 ปีแล้ว ร้านนี้เจ้านายพามาเลี้ยงในแผนก มาทานนานแล้ว แต่เพิ่งมีอารมณ์มานั่งเขียนรีวิว ต้องใช้อารมณ์จริงๆนะ ของแบบนี้ (5555) วันนี้อากาศสดชื่น จัดรีวิวรัวๆ ที่คั่งค้าง ร้านนี้ได้ข่าวว่าเชฟเคยมีร้านอาหารอยู่ต่างประเทศ แล้วกลับมาอยู่เมืองไทยอย่างถาวรเลยเปิดร้านอาหารขึ้นมา ร้านนี้มีอาหารไทยและฝรั่งหลากหลายเมนูมาก แต่ส่วนตัวที่ชอบสุดๆ เห็นจะเป็นพิซซ่า อร่อยทุกหน้า ทำขึ้นมาสดๆ ทีละจาน แถมหน้าตาดีมาก จัดกันมาซะ 3-4 หน้า แบบไม่เกรงใจเจ้านายเลย ^_^ อาหารไทยก็มีหลากหลาย ต้มยำ, ยำ, คิดว่าที่ร้านน่าจะถนัดอาหารฝรั่งมากกว่าอาหารไทย เพราะอาหารฝรั่งอร่อยทุกจาน ลืมชื่อเมนูไปหมดแล้ว อาหารไทยจัดว่าใช้ได้ แต่ยังไม่สุดบอกไม่ถูก เมนูฝรั่งหน้าตาฟิวชั่นมากๆ ประดิดประดอย ส่วนอาหารไทยยังประดิดประดอยน้อยไปหน่อย และยังมีขนมหวานไว้กินปิดท้าย รสชาติดี หน้าตาน่ากินกระจุ๋งกระจิ๋ง รวมๆเป็นร้านที่น่านั่ง มาเม้าท์กับเพื่อนก็ดี มากับครอบครัว ได้หมด ร้านตกแต่งน่ารัก กิ๊บเก๋ดี ไว้อยากกินพิซซ่าเมื่อไหร่คิดว่าจะแวะไปอีก ตอนนี้ขอไปร้านอื่นที่ยังไม่เคยไปก่อนนะแจ๊ะ ^__^